เทคนิคการตลาด “ความสุขที่สุด เกิดขึ้นตอนที่ เราคาดหวัง”
ถ้าเราคิดว่า มนุษย์ต้องการเจอกับสิ่งที่ทำให้เราพอใจ “ให้เร็วที่สุด” และเลื่อนสิ่งที่ทำให้เราไม่พอใจออกไปให้ไกลที่สุด หรือ ไม่ต้องเจอเลยยิ่งดี แต่ความเป็นจริงอาจไม่ได้เป็นอย่างนั้น 
18 ธ.ค. 2563

เทคนิคการตลาด “ความสุขที่สุด เกิดขึ้นตอนที่ เราคาดหวัง” /โดย ลงทุนแมน
ถ้าเราคิดว่า มนุษย์ต้องการเจอกับสิ่งที่ทำให้เราพอใจ “ให้เร็วที่สุด”
และเลื่อนสิ่งที่ทำให้เราไม่พอใจออกไปให้ไกลที่สุด หรือ ไม่ต้องเจอเลยยิ่งดี
แต่ความเป็นจริงอาจไม่ได้เป็นอย่างนั้น
เพราะในหลายๆ สถานการณ์ เรากลับทำตรงข้ามนั่นคือ
เราต้องการเจอกับสิ่งที่ทำให้เราไม่พอใจให้เร็วที่สุด
หรือ เลือกที่จะเก็บสิ่งที่ดีไว้ตอนสุดท้าย
เหตุผลของเรื่องนี้ คืออะไร?
และมันถูกนำมาใช้ในการตลาดอย่างไร?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
เวลามีคนมาถามเราว่า 
อยากฟังข่าวดีหรือข่าวร้ายก่อน
จะมีหลายคนตอบว่า อยากฟังข่าวร้ายที่ทำให้เราไม่พอใจก่อน 
และเก็บข่าวดีที่ทำให้เราพอใจไว้ฟังทีหลัง
หรือบางคนเวลากินก๋วยเตี๋ยว
ชอบกินเส้นให้หมดก่อน แล้วค่อยเก็บลูกชิ้นไว้กินทีหลัง
จากเรื่องราวข้างต้น ได้ทำให้นักเศรษฐศาสตร์พฤติกรรมท่านหนึ่ง คือ George Loewenstein อยากรู้ว่า ความคาดหวัง จะส่งผลต่อคนที่ให้ความสำคัญกับสิ่งที่พวกเขาจะได้รับในอนาคต มากเพียงใด
โดยในปี 1987 เขาได้ทำการทดลองกับลูกศิษย์ในมหาวิทยาลัยจำนวน 30 คน
กับคำถามที่ว่า 
เรายินดีจะจ่ายเงินจำนวนเท่าไร 
เพื่อให้ได้จูบกับ ดารา หรือเซเลบริตีชื่อดัง
หากจูบนั้นเกิดขึ้นใน ทันที, ภายใน 1 วัน, ภายใน 3 วัน, ภายใน 1 ปี และสุดท้าย ภายใน 10 ปี
ซึ่งผลลัพธ์การทดลองนั้นน่าสนใจมาก
เพราะลูกศิษย์ของเขายินดีที่จะจ่ายเงินแพงที่สุด 
ไม่ใช่สำหรับการได้รับการจูบในทันที
แต่เป็นได้รับการจูบภายใน 3 วัน
ในขณะเดียวกัน พวกเขาไม่ยินดีที่จะรอไปอีก 1 ปี 
หรือ 10 ปี เพราะเป็นช่วงเวลาที่ยาวนานไป
มาถึงตรงนี้คงมีคำถามกันแล้วว่า
แล้วทำไมคนเราจึงไม่อยากจูบในทันที?
คำตอบก็คือว่า หากได้รับจูบในทันที มันก็จะเกิดขึ้น แล้วหายไปในทันที
แต่หากเป็นการได้รับจูบใน 3 วันข้างหน้า 3 วันนั้นจะเป็นการรอคอยที่แสนตื่นเต้น
ที่พวกเขาได้วาดฝันว่า “จูบนั้นจะเกิดขึ้นที่ไหน และ อย่างไร”
ซึ่งการรอคอยอย่างมีความหวังนั้นทำให้พวกเขามีความสุข
ผลลัพธ์ของการทดลองนี้สามารถอธิบายได้ว่า
นอกจากความพึงพอใจจะเกิดขึ้นตอนที่ได้รับสิ่งตอบแทนนั้นแล้ว
“คนเราจะได้รับความพึงพอใจจากอารมณ์ที่เกิดขึ้นในขณะที่ คาดหวังสิ่งที่จะเกิดขึ้นในอนาคตด้วย”
Loewenstein ยังบอกอีกว่า เราสามารถทำให้การคาดหวังชัดเจนขึ้นได้
โดยทำให้เห็นว่า อะไรกำลังจะเกิดขึ้นในอนาคต
และเทคนิคการให้ความคาดหวังก็ถูกนำมาใช้ในเชิงการตลาดของหลายธุรกิจ เช่น
ธุรกิจภาพยนตร์ ที่จะมีตัวอย่างภาพยนตร์ให้เราดูก่อนถึงเวลาฉายจริง นั่นก็เพื่อให้เรารู้สึกตื่นเต้น และรอคอยภาพยนตร์ที่กำลังจะฉายในอนาคต
ธุรกิจเกม ที่จะทำให้คนคาดหวังว่า ฉากต่อไปคืออะไร หรือ การคาดหวังให้ตัวละครในเกมเก่งขึ้นเรื่อยๆ
ธุรกิจชอปปิงในวันเทศกาล ที่ทำให้คนคาดหวังว่าจะมีสินค้ามากมายลดราคาอย่างหนัก ในวันนั้น
ถ้าเรามีความสุขจากการรอคอย ในเรื่องเหล่านี้
ก็อาจแปลว่าเราเผลอถูก เทคนิคทางการตลาดเรื่องความคาดหวัง มาครอบงำ ไปเรียบร้อยแล้ว
เพราะจริงๆ แล้ว
เมื่อภาพยนตร์ฉายแล้ว
เล่นเกมจนจบแล้ว
ซื้อสินค้าที่ลดราคาแล้ว
ความสุขจริงๆ อาจเกิดขึ้นในช่วงที่ “เฝ้ารอ” มากกว่า เวลาที่สิ่งเหล่านี้ “เกิดขึ้น” ก็เป็นได้..
----------------------
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-